Formula E -kausi 2023–2024

Formula E -kausi 2023–2024, virallisesti 2023/24 ABB FIA Formula E World Championship, oli kymmenes Formula E -sarjan kausi. Kausi alkoi 12. tammikuuta 2024 ja päättyi 21. heinäkuuta. Kuljettajien hallitsevana maailmanmestarina kauteen lähti brittiläinen Jake Dennis ja tallien maailmanmestarina Envision Racing.

Kuljettajien maailmanmestaruuden voitti saksalainen Pascal Wehrlein. Tallien maailmanmestaruuden voitti brittiläinen Jaguar Racing.

 Tallit ja kuljettajat 
TalliVoimansiirtoNroKuljettajatKilpailut  ABT CUPRA Formula E Team Mahindra M10Electro 11  Lucas di Grassi Kaikki 51  Nico Müller 1–8, 11–16  Kelvin van der Linde 9–10  Andretti Formula E Porsche 99X Electric 1  Jake Dennis Kaikki 17  Norman Nato Kaikki  DS Penske DS E-TENSE FE23 2  Stoffel Vandoorne Kaikki 25  Jean-Éric Vergne Kaikki  Envision Racing Jaguar I-Type 6 16  Sébastien Buemi 1–8, 11–16  Paul Aron 9–10 4  Robin Frijns 1–8, 11–16  Joel Eriksson 9–10 ERT Formula E Team ERT X24 3 Sérgio Sette Câmara Kaikki 33 Dan Ticktum Kaikki  Jaguar TCS Racing Jaguar I-Type 6 37  Nick Cassidy Kaikki 9  Mitch Evans Kaikki Mahindra RacingMahindra M10Electro 21  Nyck de Vries 1–8, 11–16  Jordan King 9–10 48  Edoardo Mortara Kaikki  Maserati MSG Racing  18  Jehan Daruvala Kaikki 7  Maximilian Günther Kaikki  NEOM McLaren Formula E Team Nissan e-4ORCE 04 8  Sam Bird 1–8, 11–16  Taylor Barnard 8–10 5  Jake Hughes Kaikki  Nissan Formula E Team Nissan e-4ORCE 04 23  Sacha Fenestraz Kaikki 22  Oliver Rowland 1–12, 15–16  Caio Collet 13–14  Porsche 99X Electric 13  Kaikki 94  Pascal Wehrlein Kaikki

Syyskuun 2023 lopussa Abt Cupra tiedotti, että Nico Müllerin tallikaveriksi tulee Lucas di Grassi. Brasilialainen di Grassi oli ajanut Abt’lla seitsemän vuotta, kunnes siirtyi Venturi Racingiin. Edellisellä kaudella di Grassi ajoi Mahindralla, jonka voimansiirtoa Abt Cupra käyttää.

Andretti Autosport oli vuonna 2021 tehnyt kaudesta 2023–2024 sopimuksen Jake Dennisin kanssa. Syyskuussa Andretti tiedotti päättäneensä yhteistyön nimisponsori Avalanchen kanssa, ja tallin nimeksi tuli Andretti Formula E. André Lotterer ilmoitti lopettavansa uransa Formula E:ssä eikä jatkanut Andretin kuljettajana. Lotterin tilalle Andretti palkkasi edellisellä kaudella Nissanilla ajaneen Norman Naton.

DS Pensken kuljettajina jatkoivat sarjan maailmanmestarit Jean-Éric Vergne ja Stoffel Vandoorne.

Envision Racing oli tehnyt Sébastien Buemin kanssa kaksivuotisen sopimuksen vuonna 2022, joka kattoi kaudet 2022–2023 ja 2023–2024. Buemin tallikaveriksi tuli Nick Cassidyn sijaan Robin Frijns, joka palasi talliin ajettuaan edellisen kauden Abt Cupralta.

Edellisen kauden viimeisen kilpailun aikana Jaguar vahvisti, ettei britti Sam Bird jatka tallissa. Heti edellisen kauden päätyttyä Mitch Evans teki tallin kanssa monivuotisen jatkosopimuksen. Uusi sopimus oli historiallinen, sillä Evansin ja Jaguarin yhteistyö on sarjan pitkäikäisin. Evansin tallikaveriksi palkattiin edellisellä kaudella Envision Racingillä ajanut Nick Cassidy.

Sveitsiläinen Edoardo Mortara ja alankomaalainen Nyck de Vries solmivat Mahindra Racingin kanssa monivuotiset sopimukset syyskuussa 2023. Mortara oli ajanut edellisen kauden Maseratilla, ja de Vries oli sarjan maailmanmestari kaudelta 2020–2021. Hän palasi sarjaan välivuoden jälkeen, ajettuaan Formula 1 -sarjassa.

Maserati MSG Racingilla oli sopimus Edoardo Mortaran kanssa. Syyskuussa talli julkaisi lehdistötiedotteen, jossa ilmoitti Mortaran sopimuksen purkamisesta. Tiedotteessa ei kerrottu syytä sopimuksen purkamiselle. Tallin toisena kuljettajan jatkoi saksalainen Maximilian Günther. Mortaran tilalle talli palkkasi intialaisen Jehan Daruvalan, jolla ei ollut aiempaa kilpailukokemusta Formulta E:stä. Edellisellä kaudella Daruvala oli ajanut kahdessa tulokaskuljettajien testeissä Maseratin autolla.

McLaren tiedotti 22. elokuuta, että Jake Hughes jatkaa tallin kuljettajana. Samalla hänen tallikaverikseen tiedotettiin René Rastin sijaan Sam Bird. Bird loukkaantui kesken Monacon osakilpailun, ja hänen tilallaan kilpailussa ajoi britti Taylor Barnard. Barnard tuuraa toistaiseksi Birdia, kun hän toipuu leikkaushoitoa vaatineesta vammastaan.

NIO333 vahvisti syyskuussa, että Sérgio Sette Câmara ja Dan Ticktum jatkavat tallin kuljettajina. Marraskuussa talli lopetti yhteistyön kiinalaisen autovalmistajan NIO:n kanssa ja tallin nimeksi muuttui ERT Formula E.

Nissan tiedotti 30. elokuuta, että Sacha Fenestraz jatkaa tallissa. Hänen tallikaveriksi tuli Norman Naton sijaan britti Oliver Rowland. Edellisellä kaudella Rowland oli ajanut Mahindra Racingillä, mutta hän purki sopimuksensa yhteisymmärryksessä kesken kauden. Rowland oli ajanut Nissan e.damsilla vuodet 2017–2021. Nato siirtyi Andretille.

Porschen kuljettajina jatkoivat edellisellä kaudella ajeneet António Félix da Costa ja Pascal Wehrlein.

 Kilpailukalenteri 
FIA:n alainen maailman moottoriurheiluneuvosto julkisti ensimmäisen version kilpailukalenterista 20. kesäkuuta 2023. Uutena kilpailuna oli Tokion ePrix. Kautta edeltävät testit ajettiin Espanjan Valenciassa 23.–27. lokakuuta 2023.

Lopullisen kalenterin moottoriurheiluneuvosto julkaisi marraskuussa 2023. Italian ePrix siirrettiin Roomasta Misanoon. Kolmanneksi uudeksi kilpailuksi vahvistettiin Kiinassa ajettava Shangain ePrix. Portlandin ePrix muutettiin kahden kilpailun tapahtumaksi. Ensimmäisessä versiossa mukana ollut Jakartan kilpailu oli jätetty pois. Vahvistetussa versiossa oli myös Hyderabadin kilpailu.

Tammikuussa 2024 Formula E tiedotti Hyderabadin ePrix’n peruuntumisesta. Peruuntumisen syynä oli Telanganan hallinnon alaisen osaston päätös jättää noudattamatta kilpailun järjestämisestä tehtyä sopimusta. Formula E kisojen järjestämisestä vastaava Formula E Operations (FEO) oli tehnyt sopimuksen isäntäkaupungista lokakuussa 2023. FEO suunnitteli aloittavansa oikeustoimet kilpailun peruuntumisesta.

Kalenteri ja tulokset
 Nro ePrix Rata PäiväPaalupaikkaNopein kierrosVoittajaVoittanut talliVoittanut valmistajaRaportti 1.  México Autódromo Hermanos Rodríguez 13. tammikuuta 2024  Pascal Wehrlein  Nick Cassidy  Pascal Wehrlein  Porsche  PorscheRaportti 2.  Dirijja Riadin katurata 26. tammikuuta 2024  Jean-Éric Vergne  Jake Dennis  Jake Dennis  Andretti  PorscheRaportti 3. 27. tammikuuta 2024  Oliver Rowland  Jake Dennis  Nick Cassidy  Jaguar  Jaguar –  Hyderabad Hyderabadin katurata 10. helmikuuta 2024 Peruttu 4.  São Paulo São Paulon katurata 16. maaliskuuta 2024  Pascal Wehrlein  Nyck de Vries  Sam Bird  McLaren  NissanRaportti 5.  Tokio Tokion katurata 30. maaliskuuta 2024  Oliver Rowland  Sam Bird  Maximilian Günther  Maserati  StellantisRaportti 6.  Misano Misano World Circuit Marco Simoncelli 13. huhtikuuta 2024  Mitch Evans  Oliver Rowland  Oliver Rowland  Nissan  NissanRaportti 7. 14. huhtikuuta 2024  Jake Hughes  António Félix da Costa  Pascal Wehrlein  Porsche  Porsche 8.  Monaco Circuit de Monaco 27. huhtikuuta 2024  Pascal Wehrlein  Jehan Daruvala  Mitch Evans  Jaguar  JaguarRaportti 9.  Berliini Tempelhofin lentoaseman katurata 11. toukokuuta 2024  Edoardo Mortara  Norman Nato  Nick Cassidy  Jaguar  JaguarRaportti 10. 12. toukokuuta 2024  Jake Dennis  Norman Nato  António Félix da Costa  Porsche  Porsche 11. ShanghaiShanghai International Circuit 25. toukokuuta 2024  Jean-Éric Vergne  Jake Dennis  Mitch Evans  Jaguar  JaguarRaportti 12. 26. toukokuuta 2024  Jake Hughes  Norman Nato  António Félix da Costa  Porsche  Porsche 13.  Portland Portland International Raceway 29. kesäkuuta 2024  Mitch Evans  Jake Hughes  António Félix da Costa  Porsche  Porsche Raportti 14. 30. kesäkuuta 2024  Jean-Éric Vergne  Robin Frijns  António Félix da Costa  Porsche  Porsche 15.  Lontoo ExCeL London 20. heinäkuuta 2024  Mitch Evans  Mitch Evans  Pascal Wehrlein  Porsche  PorscheRaportti 16. 21. heinäkuuta 2024  Nick Cassidy  Jake Hughes  Oliver Rowland  Nissan  Nissan

Kausiraportti
Valencian testit
Kautta edeltäneet testit ajettiin 24.–27. lokakuuta Valenciassa Circuit Ricardo Tormon radalla. Formula E oli käyttänyt rataa aiemminkin testeissä. Radan pituus oli 3,376 kilometriä ja siinä oli 15 mutkaa. Alkuperäisen ohjelman mukaan testeissä oli viisi kolmetuntista ja yksi puolituntinen testisessio. Testeissä talleilla oli velvollisuus ajattaa tulokaskuljettajaa vähintään yhdessä testisessiossa. Kansainvälisen autoliiton ennakossa nostettiin esiin ennen testejä useat kuljettajavaihdokset, muun muassa Norman Naton siirtyminen Andretille ja Nick Cassidyn loikkaus Jaguarille asiakastalli Envisionilta. Huomiota kiinnitettiin myös tulokaskuljettaja Jehan Daruvalaan, joka oli alkavan kauden ainoa tulokaskuljettaja. Testeissä ajoi Daruvalan lisäksi muitakin tulokaskuljettajia, kuten Zane Maloney.

Ensimmäisen testipäivä keskeytettiin, kun akkutoimittaja WAE:n varikkopilttuussa syttyi tulipalo. Tulipalon uskottiin saaneensa alkunsa DS Pensken autosta irroitetusta akusta. Pensken kuljettaja Robert Shwartzman joutui pysähtymään radalla kesken testien, ja akku irroitettiin tutkimuksia varten. Yksi WAE:n työntekijä kuljetettiin sairaalaan, mutta hänet vapautettiin saamatta hoitoa. Formula E aloitti tulipalosta tutkinnan yhdessä FIA:n ja paikallisten paloviranomaisten kanssa. Testien toinen päivä peruuttiin kokonaan.

Testeissä ajettiin yhteensä 4960 kierrosta. Nopeimmat olivat Jaguarin Mitch Evans ja Nick Cassidy, mutta 17 nopeinta kuljettajaa oli 0,7 sekunnin sisällä toisistaan. Testeissä tehtiin historiaa, kun tšekkiläisestä Gabriela Jílkovásta tuli ensimmäinen nainen, joka ajoi kolmannen sukupolven Formula E autoa. Perjantain testipäivä oli 10 tuntia pitkä, ja osana sitä ajettiin 27 kieroksinen simulaatiokisa. Kisassa tallit testasivat ensimmäistä kertaa Attack Charge pikalatausta.

Méxicon ePrix
Kauden avauskilpailu ajettiin Méxicossa 13. tammikuuta. Motorsport Week ennakoi suosikiksi hallitsevaa maailmanmestaria Jake Dennisia, joka ajoi edellisessä Méxicon kilpailussa ylivoimaiseen voittoon. Kilpailun voitti paalulta lähtenyt Pascal Wehrlein ennen Sébastien Buemia ja Nick Cassidya. Wehrlein johti muutamaa poikkeusta lukuun ottamatta koko kilpailun. Kilpailun jälkeen Wehrlein joutui tuomariston tutkintaan luistoneston vuoksi, mutta hänelle ei annettu rangaistusta. Radalla oli vaikea ohittaa, mikä teki kilpailun lopusta tapahtumaköyhän. Maximilian Günther oli neljäs, kun viidenneksi ajanut Mitch Evans kärsi teknisistä ongelmista, ja hän joutui puolustamaan sijoitustaan aggressiivisesti. Hänen taakseen muodustui pitkä jono: 13. ajanut Edoardo Mortara oli maalissa vain kolme sekuntia Evansin jälkeen. Kilpailun jälkeen António Félix da Costa sai kolmen lähtöruudun rangaistuksen kolaristaan Nico Müllerin kanssa.

Formula E:n mukaan kilpailua seurasi televisiossa ja sosiaalisessa mediassa ennätysyleisö. Suoraa lähetystä seurasi tärkeimmillä markkinoilla 57 prosenttia enemmän katsojia kuin vuoden 2023 kilpailua. Yhdysvalloissa suoraa CBS:n lähetystä seurasi 3,4 miljoonaa katsojaa. Britannissa katsojamäärä kasvoi 29 prosenttia verrattuna edelliseen vuoteen. Muita merkittivä kasvumarkkinoita olivat Brasilia, Kanada, Kiina ja Meksiko.

Dirijjan ePrix

Tammikuussa 2024 julkistetussa Sustainable Championships Index mittauksessa Formula E oli kestävän kehityksen mittareilla paras moottoriurheilusarja. Mittauksessa oli mukana 106 sarjaa, joista Formula E sai ainoana korkeimman tason luokituksen. Formula 1 oli mittauksen toinen ja jaetulla kolmannella sijalla olivat Extreme E ja MotoGP. Formula E sai 85 pistettä täydestä sadasta. Formula E:n edustajan mukaan kestävä kehitys on ollut sarjan ydintoimintaa alusta alkaen.

Ennen Dirijjan ePrix’a Formula E, Extreme E ja E1-kilpavenesarja tekivät ”Electric 360” sponsorointisopimuksen saudiarabialaisen investointipankki Public Investment Fundin (PIF) kanssa. Sopimuksen taloudellista arvoa ei paljastettu, mutta sitä kuvattiin monivuotiseksi. PIF:n tavoitteena on sopimuksen myötä vauhdittaa sähköisen moottoriurheilun kasvua sekä edistää innovaatiota. Sekä PIF:iä että Saudi-Arabiaa on syytetty urheilupesusta.

Kauden ensimmäinen tuplaviikonloppu ajettiin Saudi-Arabian Dirijjassa 25.–27. tammikuuta. ePrix sisälsi kaksi osakilpailua, jotka molemmat ajettiin yöllä. Lauantain kilpailu oli sekä Nick Cassidyn että Jake Dennisin 50. Formula E -kilpailu. Viikonloppuun ennakkosuosikkina lähti Pascal Wehrlein.

Perjantain kilpailun voitti Dennis, aika-ajon voittanut Jean-Éric Vergne oli toinen ja Cassidy kolmas. Kilpailun neljännellä kierroksella Vergne ja Mitch Evans osuivat yhteen, mutta kumpikin pystyi pienistä vaurioista huolimatta jatkamaan kilpailua. Dennis sai lopulta ajaa rauhassa ylivoimaiseen voittoon. Vergne onnistui pysymään toisena, kun viimeisellä kierroksella Evansin ohitusyritys epäonnistui ja hän ajoi radan 18. mutkan pitkäksi. Evans tippui kolmannelta sijalta viidenneksi. Kilpailun yksi suurista onnistujista oli ERT-kuljettaja Sérgio Sette Câmara, joka ajoi yhdeksänneksi. Wehrlein pysyi sarjan johdossa oltuaan kahdeksas. Dennis ajoi voittoon 13,289 sekunnin erolla – tämä oli Formula E -historian toiseksi suurin voittomarginaali (Putrajayan ePrix 2015; 13,884 sekuntia). Vergnen paalupaikka oli hänen uransa 16. ja hän jakaa sarjan paalupaikkaennätystä Sébastien Buemin kanssa.

Lauantain osakilpailun voitti Cassidy, joka nousi myös sarjan kokonaistilanteen kärkeen. Toiseksi ajoi Robin Frijns ja kolmanneksi aika-ajojen voittaja Oliver Rowland. Kilpailuun osallistui 21 kuljettajaa, koska Buemi ei pystynyt aika-ajon kolarinsa jälkeen osallistumaan. Aika-ajossa kolmanneksi tullut Cassidy nousi johtoon viidennellä kierroksella, ja pysyi johdossa aina loppuun asti. Maaliin tultiin tiukassa jonossa: kymmenenneksi ajanut Evans jäi voittaneesta kuljettajasta alle 7 sekuntia. McLarenin Jake Hughes oli neljäs, mikä oli hänen uransa paras sijoitus. Kilpailun jälkeen Dennis, Norman Nato ja Sette Câmara saivat viiden sekunnin aikarangaistuksen ohitettuaan kilpailijan keltaisten lippujen aikana. Rangaistus pudotti Denniksen pois pisteiltä. Frijnsin podiumin myötä Envision Racingista tuli ensimmäinen 50 podiumia saavuttanut talli.

 São Paulon ePrix 

Sarja jäi Dirijjan jälkeen seitsemän viikon kilpailutauolle. Tauon aikana Formula E ilmoitti siirtävänsä kansainvälisen logistiikkakeskuksensa Espanjan Valenciaan, missä on ajettu tavallisesti kautta edeltävät testit. Ricardo Tormo Circuitista tuli samalla kokoaikaisesti Formula E:n kehityskeskus, mikä mahdollistaa useampien testipäivien käytön sekä kokoaikaisen varastoinnin. Aiemmin Formula E:n päämaja oli ollut Donington Parkin radalla. Formula E ilmoitti myös aloittavansa yhteistyön juniorisarja NXT Gen Cupin kanssa. NXT Gen Cupin oli tarkoitus ajaa neljässä ePrix’ssä. Yhteistyö kuitenkin peruttiin juuri ennen ensimmäistä kilpailua.

Maaliskuussa Formula E tiedotti saudiarabialainen naiskuljettaja Reem Al Aboud rikkoi yksipaikkaisten kilpa-autojen kiihtyvyysennätyksen muokatulla ”GENBETA” kilpa-autolla. Al Aboudin ennätys on 0–60 mph 2,49 sekunnissa, rikkoen edellisen Formula 1 auton tekemän ennätyksen (2,6 sekunttia).

São Paulon ePrix ajettiin 15.–16. maaliskuuta Anhembi Sambadromella. Ennakkosuosikeiksi nostettiin Jaguar-kuljettajat Evans ja Cassidy, sekä Wehrlein ja Dennis. Paalupaikalta lähti Wehrlein, jolle paalupaikka oli uran ensimmäinen Meksikon ulkopuolella. MM-sarjan johtaja Cassidy ajoi ulos, kun hänen rikkoutunut etusiipi tippui eturenkaan alle. Ulosajostaan huolimatta Cassidy pysyi sarjan johdossa. Voittajaksi nousi McLarenin Sam Bird, joka ohitti Mitch Evansin toiseksi viimeisessä mutkassa viimeisellä kierroksella. Kolmanneksi ajoi Nissanin Rowland. McLarenille voitto oli ensimmäinen Formula E:ssä.

 Tokion ePrix 

Ennen Tokion kilpailua, Lola ilmoitti tekevänsä paluun moottoriurheiluun yli vuosikymmenen tauon jälkeen. Lola on kilpaillut muun muassa Formula 1 -sarjassa ja Le Mansissa. Lola ei osallistu sarjaan omalla tallillaan, vaan voimansiirron valmistajana. Teknisenä kumppanina on Yamaha, joka toimi autourheilussa edellisen kerran vuonna 1997. Lola–Yamaha osallistuu sarjaan kaudesta 2024–2025 alkaen.

Historian ensimmäinen Tokion ePrix ajettiin väliaikaisella katuradalla Tokyo Big Sightin ympäristössä 29.–30. maaliskuuta. Menestystä ennakoitiin kotikisaa ajavalle Nissanille sekä Jaguar- ja Porsche-kuljettajielle. Aika-ajoissa jaettiin viidelle kuljettajalle rangaistukset: Cassidyn nopein aika hylättiin sääntöjen vastaisen kaasupoljin kartan vuoksi. Neljä muuta kuljettajaa – Buemi, Evans, Jake Hughes ja Bird – saivat kolmen lähtöruudun rangaistukset estettyään toisia kuljettajie aika-ajoissa. Paalupaikan otti Nissanin Rowland. Rowland johti suurimman osan kilpailusta, kunnes 10 kierrosta ennen maalia Maseratin Maximilian Günther nousi johtoon. Günther onnistui puolustamaan johtoaan Rowlandilta ja voittamaan kilpailun. Podiumin täydensi Andretin Jake Dennis. Kilpailun jälkeen Edoardo Mortara hylättiin käytettyään liikaa energiaa. MM-sarjan johtoon nousi Pascal Wehrlein.

 Pisteet 
 Pistelasku 
Pisteet jaettiin seuraavan taulukon mukaisesti:

 Sijoitus  1.   2.   3.   4.   5.   6.   7.   8.   9.   10.    Pisteet 25 18 15 12 10 8 6 4 2 1 3 1

 Kuljettajien pisteet 

KuljettajaMEXDRHSPLTOKMISMCOBERSHAPRTLDNPisteet 1. Pascal Wehrlein 1 8 7 4 5 16 1 5 5 4 2 20 10 4 1 2 198 2. Mitch Evans 5 5 10 2 15 5 NC 1 4 6 1 5 8 3 2 3 192 3. Nick Cassidy 3 3 1 Kesk. 8 Kesk. 3 2 1 2 3 4 19 13 7 Kesk. 176 4. Oliver Rowland 11 13 3 3 2 1 Kesk. 6 3 3 4 10 WD WD 15 1 156 5. Jean-Éric Vergne 6 2 8 7 12 6 7 4 2 10 6 7 3 5 17 5 139 6. António Félix da Costa Kesk. 16 14 6 4DSQ 19 7 6 1 18 1 1 1 Kesk. 13 134 7. Jake Dennis 9 1 12 5 3 2 2 20 Kesk. 5 5 11 6 10 16 Kesk. 122 8. Maximilian Günther 4 7 9 9 1 3 12 9 Kesk. Kesk. 21 8 Kesk. 8 Kesk. Kesk. 73 9. Robin Frijns Kesk. 10 2 18 9 17 Kesk. 17 12 9 2 2 Kesk. 7 66 10. Stoffel Vandoorne 8 14 5 8 16 8 Kesk. 3 7 20 9 6 9 11 9 8 61 11. Sébastien Buemi 2 12 WD 10 13 12 Kesk. 15 8 12 20 9 3 4 53 12. Nico Müller 17 18 13 Kesk. 7 11 4 Kesk. 15 15 5 6 6 6 52 13. Sam Bird 14 4 Kesk. 1 NC Kesk. 10 WD 17 Kesk. 7 Kesk. 8 Kesk. 48 14. Jake Hughes 7 11 4 Kesk. 14 13 8 16 15 12 16 2 21 Ret Ret 10 48 15. Norman Nato 10 6 16 17 6 7 18 10 18 19 14 3 13 7 10 12 47 15. Edoardo Mortara 13 15 11 12DSQ Kesk. 13 Kesk. 8 16 Kesk. 13 4 Kesk. 5 Kesk. 29 17. Sacha Fenestraz 12 Kesk. 6 11 11 9 5 8 9 Kesk. 11 14 15 18 14 15 26 18. Nyck de Vries 15 17 15 14 Kesk. 14 15 12 7 16 12 Kesk. 4 16 18 19. Dan Ticktum 18 21 Kesk. 16 18 4 14 13 14 17 20 21 17 15 13 14 12 20. Sérgio Sette Câmara DNS 9 18DSQ 10 15 6 19 16 13 13 18 14 14 12 11 11 21. Jehan Daruvala 16 20 Kesk. 15 17 Kesk. 9 18 17 7 19 17 16 12 18 Kesk. 8 22. Taylor Barnard 14 10 8 5 23. Lucas di Grassi Kesk. 19 17 13 Kesk. 10 12 11 Kesk. 11 10 19 11 17 11 9 4 24. Joel Eriksson Kesk. 9 2 25. Kelvin van der Linde 11 15 0 26. Jordan King 12 18 0 27. Paul Aron 13 14 0 28. Caio Collet 18 16 0KuljettajaMEXDRHSPLTOKMISMCOBERSHAPRTLDN Pisteet Lähde:

 Tallien pisteet 

TalliMEXDRHSPLTOKMISMCOBERSHAPRTLDN Pisteet 1. Jaguar TCS Racing 9 5 5 10 2 15 5 NC 1 4 6 1 5 8 3 2 3 368 37 3 3 1 Kesk. 8 Kesk. 3 2 1 2 3 4 19 13 7 Kesk. 2. TAG Heuer Porsche Formula E Team 13 Kesk. 16 14 6 4DSQ 19 7 6 1 18 1 1 1 Kesk. 13 332 94 1 8 7 4 5 16 1 5 5 4 2 20 10 4 1 2 3. DS Penske 2 8 14 5 8 16 8 Kesk. 3 7 20 9 6 9 11 9 8 200 25 6 2 8 7 12 6 7 4 2 10 6 7 3 5 17 5 4. Nissan Formula E Team 22 11 13 3 3 2 1 Kesk. 6 3 3 4 10 18 16 15 1 182 23 12 Kesk. 6 11 11 9 5 8 9 Kesk. 11 14 15 18 14 15 5. Andretti Formula E 1 9 1 12 5 3 2 2 20 Kesk. 5 5 11 6 10 16 Kesk. 169 17 10 6 16 17 6 7 18 10 18 19 14 3 13 7 10 12 6. Envision Racing 4 Kesk. 10 2 18 9 17 Kesk. 17 Kesk. 9 12 9 2 2 Kesk. 7 121 16 2 12 WD 10 13 12 Kesk. 15 13 14 8 12 20 9 3 4 7. NEOM McLaren Formula E Team 5 7 11 4 Kesk. 14 13 8 16 15 12 16 2 21 Kesk. Kesk. 10 101 8 14 4 Kesk. 1 NC Kesk. 10 14 10 8 17 Kesk. 7 Kesk. 8 Kesk. 8. Maserati MSG Racing 7 4 7 9 9 1 3 12 9 Kesk. Kesk. 21 8 Kesk. 8 Kesk. Kesk. 81 18 16 20 Kesk. 15 17 Kesk. 9 18 17 7 19 17 16 12 18 Kesk. 9. ABT CUPRA Formula E Team 11 Kesk. 19 17 13 Kesk. 10 12 11 Kesk. 11 10 19 11 17 11 9 56 51 17 18 13 Kesk. 7 11 4 Kesk. 11 15 15 15 5 6 6 6 10. Mahindra Racing 21 15 17 15 14 Kesk. 14 15 12 12 18 7 16 12 Kesk. 4 16 47 48 13 15 11 12DSQ Kesk. 13 Kesk. 8 16 Kesk. 13 4 Kesk. 5 Kesk. 11. ERT Formula E Team 3 DNS 9 18DSQ 10 15 6 19 16 13 13 18 14 14 12 11 23 33 18 21 Kesk. 16 18 4 14 13 14 17 20 21 17 15 13 14 Lähde:

 Huomautukset 

 Lähteet 

*